星玄|鄭嘉穎愛妻號人設崩壞?激罕發聲全因陳凱琳太性感
2024年05月01日 00:01
東網電視
更多新聞短片
今日係5月1日農曆三月廿三,今日幸運星係獅子座,搵一個浪漫場合,向伴侶表達心意會有好結果。而愛妻號鄭嘉穎就係獅子座,向來鍾意放閃嘅鄭嘉穎,為咗Grace可以安心去非洲旅行,心甘情願留喺屋企凑仔,連好兄弟馬國明嘅婚禮都去唔到,所以一定要趁今日book間餐廳,同老婆陳凱琳(Grace)一齊撐下臺腳,今日同Grace互訴衷腸,甜蜜效果一定爆燈,兩公婆感情一定更sweet!
陳凱琳(Grace)前幾日就以淡粉色薄紗套裝示人搶Fo,疑似真空上陣,胸前設計令上圍若隱若現。着得咁性感連鄭嘉穎都忍唔住出聲,Grace喺社交平台留言話:「出門口嘅時候又爭啲畀人話啦!不過都係少少性感啫... ...」結婚咁多年,兩公婆都仲咁sweet,真係幾難得!
而肖狗嘅朋友會遇到貴人,可為事業帶來新機遇。視后李佳芯(Ali)就係肖狗,Ali近年被傳遭TVB投閑置散,但呢排終於接拍新劇《麻雀樂團》,而且同視帝譚俊彥(Shaun),一齊出演主角陣容,真係令人十分期待,成功「解凍」嘅Ali,一定可以被趁新劇播出,被更多貴人賞識,事業分分鐘更上一層樓。